cyanic-selkie/wikianc huggingface dataset:
रेसलमेनिया
२००० को दशक
सन् २००६ अप्रिल २ का दिन आयोजित रेसलमेनिया २२ मा पनि मनी इन द बेङ्क खेल खेलाइएको थियो जहाँ ६ पुरुष प्रतिस्पर्धीहरूले सहभागिता जनाएका थिए। दोस्रोपटक आयोजित मनी इन द बेङ्क खेलको विजेता भने रब भेन डेम बनेका थिए। यस कार्यक्रमको अन्तिम खेल विश्व ह्याभिवेट च्याम्पियनसिपका लागि रे मेष्टेरियो, रेण्डि ओर्टन र कर्ट एङ्गलको बीच ट्रिपल थ्रेट खेल भएको थियो भने उक्त खेलमा मेष्टेरियो विजेता बन्दै डब्ल्युडब्ल्युई विश्व ह्याभिवेट च्याम्पियनसिप जित्न सफल भएका थिए। त्यस्तैगरी जोन सिनाको खेल ट्रिपल एचको विरुद्धमा थियो भने उक्त खेलमा सिनाले एचलाई हराएका थिए। एजे र मिक फोली बीचमन पनि खेल जारी गरिएको थियो भने उक्त खेलमा एजले मिक फोलीलाई रिङको छेउमा अवस्थित काँडेतार भएको टेबुलमा स्पियर हानेपछि एजले खेल जितेका थिए। रेसलमेनिया २२ मा सन माइकल्सले भिन्स म्याकमेनलाई हराएका थिए भने द अण्डरटेकरले मार्क हेनरीलाई क्यास्केट म्याचमा हराउँदै रेसलमेनियामा अपराजित यात्रा कायमै राखेका थिए। यस कार्यक्रममा मिकी जेम्सले ट्रिस स्ट्राटसलाई हराउँदै डब्ल्युडब्ल्युई महिला उपाधि हात पारेकी थिइन्। सन् २००७ मा आयोजित रेसलमेनियाको २३औँ संस्करणमा मनी इन द बेङ्क खेलका लागि पहिलेको भन्दा दुई पुरुष थप गरी ८ जना प्रतिस्पर्धी बीच खेल आयोजना गरिएको थियो जहाँ इसिडब्ल्यूका कुस्ती खेलाडी समेत सामेल हुने मौका पाएका थिए। यस मनी इन द बेङ्क खेल मिष्टर केनडीले जित्न सफल भएका थिए। यस कार्यक्रममा जोन सिनाले आफ्नो डब्ल्युडब्ल्युई उपाधि सन माइक्ल्सको विरुद्धमा खेलेका थिए भने उनले सन माइकल्सलाई हराउन सफल भएका थिए। यस्तैगरि अर्कातिर द अण्डरटेकरले बाटिष्टालाई एकल खेलमा हराउँदै डब्ल्युडब्ल्युई विश्व ह्याभिवेट च्याम्पियनसिप हात पार्न सफल भएका थिए। इसिडब्ल्यू विश्व ह्याभिवेट च्याम्पियनसिपका लागि बबी लास्ली र उमागाको खेल जारी गरिएको थियो जहाँ लास्लीको प्रतिनिधित्व गर्दै डोनाल्ड ट्रम्प आएका थिए भने उमागाको तर्फबाट भिन्स म्याकमेन आएका थिए भने यस खेलमा अतिथि निर्णायकको भूमिकामा स्टोन कोल्ड स्टिभ अष्टिन रहेका थिए। यस रेसलमेनिया डब्ल्युडब्ल्युई महिला उपाधिको अवकाश हुनुभन्दा अघिको अन्तिम रेसलमेनिया रहेको थियो जहाँ मेलिनाले लम्बर्जिल खेलमा एस्लीलाई हराउन सफल भएकी थिइन्।
सन् २००८ मा आयोजित रेसलमेनियाको २४औँ शृङ्खलामा सन माइकल्सले रिक फ्लेयरलाई एकल खेलमा हराएका थिए भने मनी इन द बेङ्कको लागि तीन ब्राण्डका ७ पुरुष खेलाडीहरूले भाग लिएका थिए जुन सिएम पङ्कले पहिलोपटक हात पार्न सफल भएका थिए भने उनले रेसलमेनिया २५ मा पनि यो उपाधि जितेका थिए। यस रेसलमेनियामा इसिडब्ल्यू उपाधि पहिलोपटक रेसलमेनियामा खेलिएको थियो जहाँ केन जम्म ८ सेकेन्डमा इसिडब्ल्यू विजेता बन्दै नयाँ कीर्तिमान राख्न सफल भएका थिए भने रेण्डि ओर्टले आफ्नो डब्ल्युडब्ल्युई च्याम्पियनसिप बचाउन सफल भएका थिए। अघिल्लो वर्षको रेसलमेनिया झैँ द अन्डरटेकरले यस रेसलमेनियामा पनि एजलाई हराउँदै डब्ल्युडब्ल्युई विश्व ह्याभिवेट च्याम्पियनसिप जित्न सफल भएका थिए। यस रेसलमेनियामा तात्कालिक बक्सिङ विश्व विजेता फ्योल्ड मेवेदरले डब्ल्युडब्ल्युई खेलाडी बिग सोलाई एकल खेलमा हराएका थिए। यो रेसलमेनिया खुला रङ्गशालामा आयोजित रेसलमेनियाको दोस्रो संस्करण थियो।
सन् २००९ मा आयोजित रेसलमेनियाको २५औँ शृङ्खलामा क्रिस जेरिकोले डब्ल्युडब्ल्युईबाट अवकाश लिएका रोडि पाइपर, जिमी स्नुका र रिकी स्टिमबोटलाई एक खेलमा हराएका थिए भने त्यहाँ अतिथि उपस्थितिको रूपमा रिक फ्लेयर र प्रख्यात अभिनेता मिक्के रुके देखापरेका थिए। यस रेसलमेनियामा द अण्डरटेकर र सन माइकल्सको बीच खेल जारी गरिएको थियो जहाँ अण्डरटेकरले माइकल्सलाई हराउन सफल भएका थिए। यस रेसलमेनियामा डब्ल्युडब्ल्युई अन्तरमहादेशीय उपाधिकन लागि रेसलमेनिया १८ पछि पहिलोपटक आयोजना गरिएको थियो जहाँ रे मेष्टेरियोले जोन "ब्राड्स" लेफिल्डलाई हराउन सफल भएका थिए। यस कार्यक्रममा जोन सिनाले एज र बिग सोलाई एक खेलमा हराउँदै डब्ल्युडब्ल्युई विश्व ह्याभिवेट उपाधि हात पारेका थिए भने ट्रिपल एचले रेन्डी ओर्टनलाई पराजित गर्न सफल भए।
२०१० को दशक
रेसलमेनिया २५ मा द अण्डरटेकर र सन माइकल्स बीचको खेलमा द अण्डरटेकरले माइकल्सलाई हराएको एक वर्षपछिको रेसलमेनिया २६ मा पुन उक्त खेल आयोजना गरिएको थियो भने यस खेलमा सन माइकल्सको हार भयो भने उनले कुस्ती त्याग्नु पर्ने मापदण्ड रहेको थियो र उक्त खेलमा द अण्डरटेकरको जितसँग‌ सन माइकल्सले डब्ल्युडब्ल्युईबाट अवकाश लिएका थिए। यस रेसलमेनियामा जोन सिनाले डब्ल्युडब्ल्युई उपाधि हात पारेका थिए भने अर्कातिर क्रिस जेरिकोले डब्ल्युडब्ल्युई विश्व ह्याभसवेट च्यामपियनसिप जित्न सफल भएका थिए। यही रेसलमेनियामा ब्रेट हर्ट १२ वर्षपछि कुस्तीमा फर्किएका थिए र उनले एक खेलमा भिन्स म्याकमेनलाई हराउन सफल भएका थिए। यस रेसलमेनियामा मनी इन द बेङ्क खेल पनि आयोजना गरिएको थियो जसमा स्म्याकडाउन, र र इसिडब्ल्यूका दश प्रतिस्पर्धीहरू बीच खेल भएको थियो भने उक्त खेल ज्याक स्वागरले जित्न सफल भएका थिए। यो मनी इन द बेङ्क कार्यक्रम रेसलमेनियामा अन्तिमपटक आयोजना गरिएको थियो।
रेसलमेनिया २६ पछिको अर्को वर्ष आयोजित रेसलमेनिया २७ मा द रक डब्ल्युडब्ल्युईमा ७ वर्षपछि फर्किएका थिए भने उनले उक्त कार्यक्रममा उद्घोषकको रूपमा काम गरेका थिए। यसै कार्यक्रममा ट्रिस स्ट्राटरले रेसलमेनिया २२ पछि उनको पहिलो खेल खेलेकी थिइन् जहाँ उनी जोन मोरिसन र जर्सी सोरसँग एक टोलीको रूपमा खेल खेल्दै लेकुल (मिसेल म्याककुल) र डल्फ जिग्लरलाई हराउन सफल भएका थिए। डब्ल्युडब्ल्युईका लागि लामो समयसम्म उद्घोषकको रूपमा काम गरिसकेका माइकल कोल र डब्ल्युडब्ल्युईबाट अवकाश लिएका जेरि र किङ लेवेरको खेल आयोजना भएको थियो भने अर्कातिर द अण्डरटेकरले ट्रिपल एचलाई एकल खेलमा हराउन सफल भएका थिए। यस रेसलमेनियामा पहिलोपटक डब्ल्युडब्ल्युई विश्व ह्याभिवेट विजेता र डब्ल्युडब्ल्युई विजेताले आफ्ना प्रतिस्पर्धीलाई हराउँदै उपाधि कायम गरेका थिए। यस रेसलमेनियामा डब्ल्युडब्ल्युई विश्व ह्याभिवेट विजेता एजले उनका प्रतिस्पर्धी अर्बर्टो डेल रियोलाई हराएका थिए भने एजले उक्त कार्यक्रमपछि अप्रिल ११ का दिन डब्ल्युडब्ल्युईबाट अवकाश लिएका थिए।
कुरुक्षेत्र युद्धको पहिलो दिन
कुरुक्षेत्र युद्धको पहिलो दिन दुशासनले कौरब सेना र भीमसेनले पाण्डव सेना हाँकेका थिए। युद्धको कोलाहल गुञ्जियो। ढोलहरू, सिँगहरू, शंखहरू र बिकुलहरू खलबल हुने गरी बज्यो। उन्मत्त हात्तीहरूले तीखो स्वर गरी बिकुल बजाए। लडाकुहरूले सिंहनाद गरेर आवाज निकाले। बाणहरू उज्ज्वल उल्काहरू जस्तै आकाशबाट बर्सिन थाले। बाबु, छोरा, काका भतिजाहरूले पहिलेको प्रेम र सम्बन्धहरू बिर्सेर आफु-आफुमा काटमार गर्न थाले। प्रचण्ड हत्या काण्ड भयो।
रेसलमेनिया
२०२० को दशक
रेसलमेनिया ३६ सन् २०२० अप्रिल ५ का दिन अमेरिकाको फ्लोरिडास्थित टाम्पाको रेमण्ड जेम्स रङ्गशाला आयोजना हुने भएको छ।
प्रख्यात व्यक्तित्त्वहरूको सहभागिता
रेसलमेनिया कार्यक्रमको सुरुवातदेखि नै हालसम्म यस कार्यक्रममा विभिन्न क्षेत्रका प्रख्यात व्यक्तित्त्वहरूले सहभागिता जनाउँदै आएका छन्। रेसलमेनियाको पहिलो शृङ्खलामै पनि कुस्ती खेलाडीको साथमा प्रख्यात व्यक्तित्त्वको सहभागी रहेको थियो। विगतमा प्रख्यात बेसबल खेलाडी बिली मार्टिनले यस कार्यक्रममा रिङ उद्घोषक र खेलमा समयको रेखदेख गर्ने काम गरेका थिए भने प्रख्यात मुक्केबाज मोहम्मद अलीले व्यवस्थापक अधिकारीको रूपमा काम गरेका थिए। त्यस्तैगरी अमेरिकी अभिनेता र कुस्ती खेलाडी मिस्टर टि पहिलो रेसलमेनियामा हल्क होगनसँग साझेदारी गर्दै पल अर्नडोर्फ र रोडि पिपरको जोडीलाई हराएका थिए। रेसफमेनिया २ मा आयोनजा गरिएको २०-पुरुष ब्याटल रोयलमा अमेरिमी फुटबल लिगका खेलाडीहरू डब्ल्यूडब्ल्यूएफका कुस्ती खेलाडीसँग खेल खेलेका थिए भने रेसलमेनिया १० मा लरेन्स टेलरको सामना ब्याम व्याम बिग्लोसँग भएको थियो। प्रख्यात मुक्केबाज माइक टाइसन स्टोन कोल्ड स्टिभ अस्टिन र सन माइक्सलको खेलमा अतिथि कार्यनयन अधिकारिको रूपमा काम गरेका भने रेसलमेनिया १५ मा व्यावसायिक मुक्केबाज बटरबिनलाई बार्ट गनले बक्सिङ खेलका लागि चुनौती दिएका थिए। रेसलमेनिया १४, १५ र १६ मा अमेरिकी बेसबल खेलाडी पिटर रोजको कुस्ती खेलाडी केनसँग छोटो द्वन्द्व चलेको थियो भने केनले उनलाई चक्स्ल्याम र टम्बस्टोन पाइलड्राइभर हानेपछि द्वन्द्व अन्त्य भएको थियो। रेसलमेनिया २१ मा बिग सोको खेल सुमो कुस्ती खेलाडी योकोजुना एकेबोनोसँग एक सुमो खेलमा भएको थियो भने रेसलमेनिया २४ मा बिग सोले व्यवसायीक मुक्केबाज फ्योल्ड मेवेदरसँग कुस्ती खेल खेलेका थिए जहाँ सोले मेवेदससँग हार व्यहोरेका थिए। रेसलमेनिया २७ मा अमेरिकी वास्तविक टेलिभिजन शृङ्खलाका सञ्चालक निकोल स्नुकीले ६-मानिस ट्याग टिम खेलमा ट्रिस स्ट्राटस र जोन मोरिसनसँग साझेदारी गर्दै डल्फ जिग्लर र लेकुललाई (लेला र मेसेल म्याककुल) हराएका थिए। त्यस्तैगरी रेसलमेनिया २७ मा मरिया मिनिनसले केली केलीसँग साझेदारी गर्दै बेथ फिनेक्स र इभ टोरेजको टोलीलाई हराउन सफल भएका थिए।
कुरुक्षेत्र युद्धको पहिलो दिन
भीष्म-अभिमन्यु युद्ध
पहिलो दिनको मध्यान्ह कालमा पाण्डव सेनाहरू नराम्रोसँग सिथिल भए। भीष्मको रथ जहाँ-जहाँ गयो त्यहाँ त्यहाँ संहारको नृत्य जस्तै बन्यो। अभिमन्युले सो सहन सकेनन् र उनले भीष्म पितामहलाई आक्रमण गरे। सबभन्दा जेठा र सबैभन्दा कान्छाको बीच युद्ध भएको बेला त्यस द्वन्द युद्ध हेर्न देवताहरू पनि आएका थिए । अभिमन्युको रथमा सुबर्णको कर्णिकार रुख देखिने ध्वजा उज्ज्वल भएर फरफराएको थियो । उनको एउटा बाण कृतबर्मालाई लाग्यो, शल्यलाई पाँच चोटी र भीष्मलाई नै नौ चोटी लागेको थियो । तरबारको धार जस्तो भएको अभिमन्युको बाणहरू मध्य एउटा बाणले दुरमुखको सारथिलाई लाग्यो, उनको छेदन भएको टाउको जमिनमा गुट मुटिएको थियो । अर्को बाणले कृपाचार्यको बाणलाई भाँचि दियो । तमाशा हेर्न आएका देवताहरूले अभिमन्युको पराक्रममा फूल बर्साएका थिए । भीष्म र अन्य वीरहरूले अभिमन्युको प्रशंसा गर्दै ठूलो स्वरले भन्यो –" साँचै नै धनञ्जयको सुयोग्य पुत्र भएको रहेछ" ।
रेसलमेनिया
प्रख्यात व्यक्तित्त्वहरूको सहभागिता
यस कार्यक्रममा अन्य प्रख्यात सङ्गीतकार, गायक, गायिकाहरूले पनि सहभागिता जनाउँदै र प्रत्यक्ष सङ्गीत प्रस्तुती दिँदै आएका छन् जसमा रे चार्ल्स, एरेथा फ्याङ्कलिन, विली नेल्सन, रेबा म्याकइन्ट्रि, जोन लिजेन्ड, लिटिल रिचार्ड, मेसेल विलियम्स, ब्वाइज चावर, फेन्टासिया, केरी हिल्सन आदि समावेश छन्। प्रख्यात गायक रोबर्ट गोउलेटले रेसलमेनिया १५ मा प्रत्यक्ष सङ्गीत प्रस्तुति दिएका थिए। रेसलमेनियाका अन्य शृङ्खलामा द मोटरहेड, लिल बिजकेट, सेलिभा, रन डि.एम.सी, साल्ट एण्ड पेपा, फ्लो रिडा, पि.ओ.डी, मेसिन गन केली, मार्क स्कोजर, स्नूप डग आदि कलाकारहरूले खेलाडीहरूको रिङ प्रवेशमा प्रस्तुति दिएका थिए।
कुरुक्षेत्र युद्धको पहिलो दिन
भीष्म-अभिमन्यु युद्ध
तद अन्तर कौरब सेनाहरूले त्यस वीर नवयुबक उपर संयुक्त आक्रमण गरे, तर उनीहरू सबैको अगाडि उनी अविचलित भएर बसेका थिए । भीष्मले प्रहार गरेका सबै बाणहरूलाई अभिमन्युले काटेका थिए । उनले ताकेर हानेको एउटा बाणले ताडिको रुख भएको भीष्मको ध्वजालाई पतन गरिदिए । त्यो देखेर भीमसेनले अति हर्ष गरेर बीर भतिजालाई र्को प्रोत्साहन दिनको लागि सिँहनाद गरेका थिए ।
वीर बालकको बहादुरी देखेर पितामहलाई ठूलो हर्ष भयो । इच्छा नहुँदा नहुँदै पनि त्यस बालकमाथि पूर्ण बल लगाएर भीष्मले आक्रमण गर्नु परेको थियो । त्यस नव-युबक वीर अभिमन्युलाई भरोसा दिन बिराट, उनका छोरा उत्तर, द्रुपदका छोरा धृष्टद्युम्न र भीम आए। सबै मिलेर पितामहलाई आक्रमण गरे र भीष्मको ध्यान अभिमन्युबाट हटाए ।
भीष्मले यसपछि पाण्डव सेनाको विनाश गर्न थाले।
राजाकुमार उत्तर र स्वेतको वीरगती
उता राजा शल्य र राजकुमार उत्तर बिच लडाइँ सुरु भयो। राजा बिराटको छोरा उत्तरले हात्तीमा आरोहण गरेर शल्य माथि भयानक आक्रमण गरे। शल्यका रथका घोडाहरू मरे। त्यसो भए पछि शल्यले उत्तरलाई गदाले प्रहार गरे। गदा उत्तरको कवच छेडेर उनको छातीमा छातिमा नै लाग्यो । उत्तरको हातबाट अङ्कुश र तोमर खस्यो र उनी लडेर मरे । तर हात्ती हटेर गएन । त्यसले हमला गर्दै रह्यो । तर शल्यले त्यसको सूँढ काटी शरीरको धेरै ठाउँहरूमा बाणहरूले प्रहार गरे । त्यतिमा पनि हात्तीको जोश साम्य भएन। यस्तो देखेर शल्यले उनको मर्म स्थानहरूलाई वाणहरूद्वारा क्षतविक्षत पारे। अनि त्यो हात्ती ठूलो स्वरले करायो र मर्यो । शल्यले कृतबर्माको रथ चढेका थिए ।
बिराटको जेठो छोरा श्वेतले आफ्नो भाइ उत्तर मरेको देखे। घ्यु होमेको आगो जस्तै उनको क्रोध उठ्यो । उनले शल्य तिर रथ बढाए। तुरुन्तै शल्यको सहायता गर्न रथ चढी सात जना वीरहरू आइपुगे। चारैतिरबाट उनिहरूले शल्यको रक्षा गरेका थिए। श्वेत उपर उनीहरूले बाणहरू वर्षा गराए। शस्त्रहरू बादलमा बिजुलि चम्के जस्तै चम्केका थिए । अपूर्ब सित श्वेतले आफ्नो रक्षा गरेका थिए। श्वेतले शत्रुका सबै बाणहरू बीचैमा रोकिदिएका थिए । उनी माथि प्रहार गरेका गदाहरू पनि सबै काटीदिएका थिए। श्वेतले देखाएको कार्यकुशलतामा दुबै पक्षका योद्धाहरू छक्क परेका थिए। सो बेला दुर्योधनले कुनै समय गुमाएन । शल्यलाई बचाउन फौजहरू पठाएदिए । त्यहाँ धुनधानको युद्ध भयो । हजारौँ सिपाहीहरूको नाश भयो । ध्वस्त भएका रथहरू र मरेका हात्ती घोडाहरू अनगिन्ति थिए । दुर्योधनका मानिसहरूलाई भगाउन शवेत सफल भए । अघि बढेर भीष्मलाई आक्रमण गरे । श्वेतले भीष्मको झण्डा खसालिदिए । भीष्मले पनि श्वेतको घोडा र सारथिलाई मारिदिए । त्यस पछि तिनीहरूले परस्परमा गदा प्रहार गरी युद्ध गरे। श्वेतले गदा रिङ्ग्याएर भीष्ममाथि प्रहार गरे। रथ चूर्ण भयो। तर पितामह भीष्म गदा रथमा लाग्नु अगाडि नै त्यसो हुन्छ भनेर जानेर रथबाट हाम्फालेका थिए। जमिनबाटै धनुष कानसम्म खिचेर भीष्मले श्वेतलाई सांघातिक बाणले हमला गरे । श्वेतलाई सो बाणले लाग्यो र ढली मर्यो। दुशासन सिँग फुकेर खुसी भै नाचे। त्यस पछि भीष्मले पाण्डव सेना माथि ठूलो आक्रमण गरे ।
सूर्यास्त पश्चात
पहिलो दिनको समाप्तिमा पाण्डव पक्षको भारी हानि भयो। प्रथम दिनको युद्धमा पाण्डवहरूको फौजले ठूलो दु:ख पाएको थियो। यता युधिष्ठिरलाई ठूलो चिन्ता लागेको थियो भने उता दुर्योधनको खुसीको सीमाना थिएन। यस दिन पाण्डवले हुने पनि मुख्य कौरव वीरलाई मार्न सकेनन्।
पहिलो दिनको युद्धमा पाण्डवको सेना निकै नष्ट भए। श्रीकृष्णलले सबैलाई ढाडस दिँदै युधिष्ठिरसँग भने-" भरतश्रेष्ठ! तपाईं कुनै पनि पिर नगर्नुहोस् । तपाईंका चारै भाइहरू विख्यात बहादुर छन् । तर फेरि पनि तपाईं त्यसै भय विह्वल भइरहनु भएको छ। तपाईंलाई मद्दत गर्नका लागि विराटराज, पाञ्चालराज, उनका वीर पुत्र धृष्टद्युम्न, म छु भने आत्तिनुपर्ने कुरा के छ? शिखण्डीको एक मात्र लक्ष्य भीष्मलाई मार्ने छ भन्ने कुरा पनि तपाईंलाई स्मरण भएन?" यसरी श्रीकृष्णले युधिष्ठिर र पाण्डव सेनालाई धैर्यधारण गराए।
चाप (राजा)
चाप (Cāpa) खस राज्यको दोस्रो राजा थिए । उनी राजा नागराजका छोरा थिए ।
जोङ्सोङ् हिमाल
जोङ्सोङ् हिमाल संसारको ५७औ अग्लो र नेपालको १९औ अग्लो हिमाल हो । यसको उचाई ७,४६२ मिटर छ ।
हिन्दी चलचित्र परिवारहरूको सूची
यो पृष्ठ तिनै एकै कुल/घरानाका ख्यातिप्राप्त र लोकप्रिय सदस्यसँग सम्बन्धित छ । अङ्ग्रेजी पृष्ठ यहाँ छ ।
अख्तर–आज्मी–खेर परिवार
अख्तर परिवार भारतीय चलचित्र उद्योग कै सुपरिचित परिवार हो । यस परिवारमा कवि, लेखक, चलचित्र लेखक, निर्देशक, अभिनेता र निर्माताहरू छन् । जाबेद अख्तरका हजुरवुवाका हजुरवुवाका हजुरवुवा "फजल-ए-हक खैराबादी" एक कवि, लेखक र दार्शनिक थिए । "मुज्तर खैराबादी" भारतीय उर्दु कवि थिए जो जावेद अख्तरका हजुरवुवा थिए । गीतकार जावेद अख्तरले चलचित्र लेखक "हनी इरानी" सँग विवाह गरेका थिए । उनले दोस्रो विवाह "सबाना आज्मी" सँग गरे । आज्मीका भतिजीहरू "फराह नाज" र "तबु" हुन् । फरान अख्तर र जोया अख्तरका कजन (काका/बडीबाका छोरा/छोरी) फराह र सजिद खान हुन् ।
विश्व शौचालय दिवस
विश्व शौचालय दिवस विश्वव्यापी सरसफाइ संकटको सामना गर्नको लागि कार्यलाई प्रेरित गर्न ३ मङ्सिरमा संयुक्त राष्ट्र सङ्घको एक आधिकारिक अन्तर्राष्ट्रिय अवलोकन दिवस हो।
इन्सेप्सन
इन्सेप्सन एक अमेरिकन-ब्रिटिस चलचित्र हो जुन २०१० मा प्रदर्शनीमा आएको थियो। यो साइन्स-फिक्सन चलचित्र हो।
विश्व शौचालय दिवस
विश्वव्यापी रूपमा, ४.२ बिलियन मानिसहरू "सुरक्षित रूपमा व्यवस्थित सरसफाइ" बिना बाँचिरहेका छन् र लगभग ६७३ मिलियन मानिसहरू खुला दिसा अभ्यास गर्छन्।
इन्सेप्सन
डम कब एउटा कुशल चोर हो जसले अर्काको सपनामा प्रवेश गरेर उसको योजना वा सोच चोर्न सक्छ। कबको यही दुर्लभ क्षमताले उसलाइ सङ्गठनात्मक जासुसीको विश्वासघाती दुनियामा लालची खेलाडी बनाएको हुन्छ। यही क्षमताले गर्दा नै ऊ फरार भएको छ जसले उसलाइ उसको सबैभन्दा प्यारो चिजबाट पनि टाढा बस्नु परिरहेको छ। तर कबले यो जिन्दगीबाट छुट्कारा पाउन सक्छ जसका लागि उसले एउटा अन्तिम काम पुरा गर्नुपर्ने हुन्छ। अर्काको योजना चोरी गर्ने उसको उत्कृष्ट कलाको विपरीत कब र उसको विज्ञ टोलीले अर्काको सपनामा गएर उसको मनमा योजना स्थापित गर्नुपर्ने हुन्छ।
विश्व शौचालय दिवस
इतिहास
१९ नोभेम्बर २००१ मा, गैरसरकारी संस्था विश्व शौचालय संगठनको स्थापना सिङ्गापुरका एक परोपकारी ज्याक सिमले गरेका थिए। त्यसपछि उनले ३ मङ्सिर लाई विश्व शौचालय दिवसको रूपमा घोषणा गरेका थिए। "विश्व शौचालय दिवस" को नाम "विश्व सरसफाई दिवस" नभई सार्वजनिक सन्देश प्रवाहको लागि छनोट गरिएको थियो, यद्यपि शौचालय सरसफाई प्रणालीको पहिलो चरण मात्र हो।
अर्चले, साँखर
अर्चले नेपालको पश्चिमाञ्चल विकास क्षेत्रमा पर्ने गण्डकी अञ्चलको स्याङ्जा जिल्ला स्थित साँखर गाँउ विकास समिति मा पर्ने अति रमणीय गाँउ हो ।
पाञ्चाल
पाञ्चाल प्राचीन भारतको १६ महाजनपद मध्य एक हो । महाभारतको समयमा यो द्रुपदको राज्य थियो । यही जनपद अनुसार द्रौपदीलाई पाञ्चाली भनिएको थियो ।
गणतन्त्रवाद
गणतन्त्रवाद एक विचारधारा हो जुन एक यस्तो राज्यमा नागरिकता मा केन्द्रित हुन्छ। त्यो राज्य  गणतन्त्र हुन्छ र राज्य अन्तर्गत मानिसहरूमा लोकप्रिय सार्वभौमिकता निहित रहन्छ। गणतन्त्रवाद राजतन्त्र र साम्राज्यवादको बिरोधी विचारधारा हो जुन विरासतमा प्राप्त राजनीतिक शक्तिको बिरूद्ध छ।
स्वतन्त्र बजार
अर्थशास्त्र मा, स्वतन्त्र बजार भनेको एक प्रणाली हो जसमा सामान र सेवाहरू को मूल्यहरु खुल्ला बजार र उपभोक्ताहरुद्वारा निर्धारण हुन्छ। स्वतन्त्र बजारमा कानून र आपूर्ति र मागको शक्तिहरू कुनै सरकार वा अन्य अधिकारिक द्वारा कुनै पनि हस्तक्षेपबाट मुक्त हुन्छन् र सबै प्रकारका आर्थिक सुअवसर, एकाधिकार र कृत्रिम अभावबाट मुक्त हुन्छ। स्वतन्त्र बजारको अवधारणा को पक्षधरहरू  एक साथ विपरीत विचार पनि राख्छन् कि यो नियमन बजार हो जसमा सरकारले विभिन्न बिधी तरिकाबाट माग र पूर्तिलाई हस्तक्षेप हुन्छ जस्तै व्यापार प्रतिबन्ध गर्न र स्थानीय अर्थव्यवस्था रक्षा गर्न प्रयोग  शुल्क लगाइन्छ।  एक आदर्श नि: शुल्क-बजार अर्थव्यवस्थामा, सामान र सेवाहरू लागि मूल्यहरू आपूर्ति र माग द्वारा निर्धारण हुन्छ  र सरकार नीतिको द्वारा हस्तक्षेप बिना आफ्नो बिन्दु पुग्न अनुमति संतुलन ।
पूँजीवाद
"फ्रि मार्केट स्मारक फाउन्डेशन"ले स्वतन्त्र बजारका सिद्धान्तहरूलाई यसरी परिभाषित गर्दछ:
आलोचना
स्वतन्त्र बजारका आलोचकहरूले यो तर्क प्रस्तुत गर्छन् कि "वास्तविक विश्व परिस्थितिमा "यो मूल्य निर्धारण एकाधिकारको विकासमा अति संवेदनशील साबित भएको छ"। यस्तो तर्कले सरकारी हस्तक्षेपलाई निम्त्याएको छ, जस्तै संयुक्त राज्य अमेरिकाको एन्टीट्रस्ट कानून ।
चापिल्ल
चापिल्ल (Cāpilla) खस राज्यको तेस्रो राजा थिए । उनी राजा चापका छोरा थिए ।
याङ्ग्रा हिमाल
याङ्ग्रा हिमाल संसारको ६२औँ अग्लो र नेपालको २१औँ अग्लो हिमाल हो । यसको उचाई ७,४२२ मिटर छ ।
माडागास्कर राष्ट्रिय फुटबल टोली
माडागास्कर राष्ट्रिय फुटबल टिमअन्तर्राष्ट्रिय फुटबल प्रतियोगिताहरूमा माडागास्करको प्रतिनिधित्व गर्ने महिला फुटबल टिम हो । यो माडागास्कर फुटबलको लागि शासकीय निकाय माडागास्कर फुटबल संघको नियन्त्रणमा रहेकोे छ । यो फिफा द्वरा मान्यता प्रप्त र सिएएफको सदस्य राष्ट्र हो ।
झन्डा
राष्ट्रिय झन्डा
झन्डाको सबैभन्दा लोकप्रिय प्रयोगहरू मध्ये एक राष्ट्र वा देशको प्रतीक हो। केही राष्ट्रिय झन्डाहरू विशेष गरी अन्य राष्ट्रहरू, देशहरू, वा उप-राष्ट्रिय संस्थाहरूको आफ्नै झन्डाको डिजाइनमा प्रेरणादायी छन्। केही प्रमुख उदाहरणहरू समावेश छन्:
नागरिक झन्डा
नागरिक झन्डा राष्ट्रिय झन्डाको एक संस्करण हो जुन गैर-सरकारी प्रतिष्ठान वा शिल्पमा नागरिकहरूले फहराईन्छ। विगतमा सिभिल झन्डाको प्रयोग धेरै सामान्य थियो, भवन वा जहाजहरूलाई जनाउन जुन सेनाले चलाएको थिएन।
युद्ध झन्डा
बेलायती सेना र संयुक्त अधिराज्य (ग्रेट ब्रिटेन) र सोभियत सङ्घको शाही नौसेना (सेतो झन्डा) सहित धेरै देशहरूले राष्ट्रिय झन्डाको सट्टा तिनीहरूको सशस्त्र सेनाले छुट्टाछुट्टै झन्डाहरू फहराएका छन्।
मिलन अमात्य
मिलन अमात्य नेपाली पार्श्व गायन क्षेत्रकी एक गायिका तथा मोडल हुन् । बाल्यकालदेखि नै सांगीतिक क्षेत्रमा लागिपरेकी मिलन अमात्यले विभिन्न भाषामा गायन गरिसकेकी छिन ।
किराँत चुली हिमाल
किरात चुली नेपाल र भारतको सीमामा अवस्थित एक हिमाल हो । यसको उचाई ७,३६५ मिटर छ ।
पृथ्वी मल्ल
पृथ्वी मल्ल खस राज्यको राजा थिए । उनी राजा पुण्य मल्लका छोरा थिए। नागराजको वंशमा उत्तराधिकारी नभएपछि पुराङ तिब्बतका खस राजपरिवारका पुण्य मल्ललाई बोलाइएको थिए। खस मल्लहरूमा पृथ्वी सर्वशक्तिमान राजा मानिन्छ। राजा पुण्य मल्ल तथा पृथ्वी मल्लका पालामा हिन्दू परम्पराको दृढ अनुसरण हुन्थ्यो।
जय-विजय
हिन्दू धर्ममा, जय र विजय विष्णुको निवास वैकुण्ठका दुई द्वारपाल हुन्। सनतकुमार (चार कुमार) ले ७ पटक विष्णु भक्त वा ३ पटक विष्णुको दुश्मन बनेर नश्वर रुपमा प्रकट हुने श्राप दिएका थिए । उनीहरूले ३ पटक मात्र पृथ्वीमा जन्म लिने र पछि विष्णुका विभिन्न अवतारहरूद्वारा मारिने विकल्प छाने ।   तिनीहरू सत्ययुगमा हिरण्यकशिपु र हिरण्यक्ष, त्रेतायुगमा रावण र कुम्भकर्ण र अन्ततः द्वापर युगमा शिशुपाल र दन्तवक्रको रूपमा अवतार भएका थिए।
उत्पत्ति
ब्रह्माण्ड पुराणका अनुसार, जय-विजय कलि, एक राक्षसका छोरा थिए। कलि, वरुण र उनकी पत्नी, स्तुताको छोराहरू मध्ये एक थिए। कालीका भाइ (र जय र विजयका मामा ) वैद्य थिए।
चार कुमारको श्राप
भागवत पुराणको कथा अनुसार, ब्रह्माका मानसपुत्र (मनबाट जन्मेका सन्तान) चार कुमार, सनक, सनन्दन, सनातन र सनतकुमारले विष्णुको दर्शन गर्न विष्णुको वासस्थान वैकुण्ठ गएका थिए।
आफ्नो तपशक्तिका कारण चारै कुमार ठूला उमेरका भए पनि बच्चा मात्रै देखिन्थे । जय र विजय, वैकुण्ठका द्वारपालहरूले, कुमारहरूलाई बच्चाहरू सम्झेर द्वारमा रोके। उनीहरूले कुमारहरूलाई विष्णु आराम गरिरहनुभएको र अहिले उनलाई भेट्न नमिल्ने कुरा बताए। कुमारहरूले जय्-विजयमा केही दोष भएको ठहर गरे र उनीहरूको काम, क्रोध र लोभका दोषहरू हटाउन र शुद्ध हुन तिनीहरूलाई पृथ्वीमा जन्म लिने श्राम दिए। जब विष्णु त्यहाँअँ आइपुगे जय्-विजयले विष्णुलाई कुमारहरूको श्राप हटाउन अनुरोध गरे। विष्णुले कुमारहरूको श्रापलाई उल्टाउन नसकिने भने। बरु, उनले जय र विजयलाई दुई विकल्प दिन्छ। पहिलो विकल्प भनेको विष्णुको भक्त भएर पृथ्वीमा सात जन्म लिनु, दोस्रो विकल्प उहाँको कट्टर शत्रु भएर तीन जन्म लिनु हो । यी मध्ये कुनै पनि वाक्य पूरा गरेपछि, तिनीहरूले वैकुण्ठमा आफ्नो कद पुन: प्राप्त गर्न र उनीसँग स्थायी रूपमा रहन सक्छन्। जया र विजयाले सात जीवनसम्म विष्णुबाट टाढा बस्ने विचार सहन सक्दैनन्। उहाँका शत्रुहरूको रूपमा, देवताले तिनीहरूलाई परास्त गर्न ३ पटक पृथ्वीमा अवतार लिनु पर्ने थियो। यसरी हरेक जन्ममा उहाँलाई भेट्थे। नतिजाको रूपमा, तिनीहरू पृथ्वीमा तीन पटक जन्म लिन छनौट गर्छन्, यद्यपि यो विष्णुको शत्रुको रूपमा हुनुपर्छ। ।
आश्मा डिसी
आश्मा डिसी नेपाली नायिका र भिजे हुन् । उनी नेपाली चलचित्र आभासबाट चलचित्र क्षेत्रमा प्रवेश गरेकी हुन् । उनी चलचित्र क्षेत्रमा आउनु अघि गोपीकृष्ण टेलिभिजनमा भिजेको रूपमा कार्यरत थिइन् । उनी हाल आफ्नो दोस्रो चलचित्र रामप्यारीको काममा व्यस्त छिन
जियानी इन्फेन्टिनो
जियोभानी भिन्सेन्जो इन्फेन्टिनो (Giovanni Vincenzo Infantino) (जन्म २३ मार्च १९७०) स्विस-इटालियन फुटबल प्रशासक तथा फिफाका वर्तमान अध्यक्ष हुन्। सन् २०१६ को फेब्रुअरीमा भएको फिफाकोो विशेष अधिवेशनबाट उनी  अध्यक्षमा निर्वाचित भएका थिए। उनी २०१९ जुन मा पुनः फिफा अध्यक्षको रुपमा निर्वाचित भएका थिए।  जनवरी २०२० मा, उनी अन्तर्राष्ट्रिय ओलम्पिक समितिको सदस्य निर्वाचित भए।
बाल्यकाल
इन्फेन्टिनोको जन्म २३ मार्च १९७० मा ब्रिग, स्विट्जरल्याण्डमा भएको थियो। उनी क्यालाब्रिया र लोम्बार्डीका इटालियन आप्रवासी आमाबाबुको छोरा थिए।। उनले फ्राइबर्ग विश्वविद्यालयमा कानूनको अध्ययन गरे। उनी इटालियन, स्पेनिश, फ्रेन्च र जर्मनमा धाराप्रवाह छन्, र अंग्रेजी, पोर्तुगाली र अरबी पनि बोल्छन्।
करियर
इन्फान्टिनोले "युनिभर्सिटी अफ न्युचटेल"मा इन्टरनेशनल सेन्टर फर स्पोर्ट्स स्टडीज (International Center for Sports Studies (CIES) को महासचिवको रूपमा काम गरेका थिए।
रिपु मल्ल
रिपु मल्ल खस राज्यको दशौँ राजा थिए । उनी राजा आनन्द मल्लका छोरा थिए । उनका छोरा संग्राम मल्ल पनि राजा भएका थिए ।
झोला (चलचित्र)
सती प्रथा
सती प्रथा आफ्नो मृतक पतिको चितामा पत्नी पनि जिउँदै जल्ने प्रथा हो । हिन्दु शास्त्र अनुसार सती प्रथामा भाग लिने नलिने महिलामा भर पर्थ्यो । पछि यस प्रथाको दुरुपयोग गरी विधवा महिलाहरूलाई उनीहरूको इच्छा विपरीत मृतक पतिको चितामा जिउँदै जलाउन थालियो । इतिहासमा कयौँ शाही र साधारण महिलाहरूलाई जिउँदै जलाइयो । वि.सं. १९७७ साल असार २५ गते चन्द्र शमशेर जङ्गबहादुर राणाले आधिकारिक रूपमा यस कुप्रथाको अन्त्य गरे ।
सारांश
कान्छी (गरिमा पन्त) को बिहे उनीभन्दा ४० वर्ष जेठो पुरुषसँग भएको थियो । वर्तमानमा कान्छीको पतिको बुढ्यौलीको कारण स्वास्थ्य बिग्रँदै जान्छ र उनको अन्ततः मृत्यु हुन्छ । अब सामाजिक मूल्यमान्यता अनुसार कान्छी सती गई आफ्नो मृतक पतिको चितामा गई जिउँदै जल्नुपर्ने हुन्छ तर उनी जसोतसो गरी बाँच्छिन् र नजिकैको वनको गुफामा बास बस्न थाल्छिन् । आफ्नी आमाको अनुपस्थितिमा एक्लो भएको घनश्याम वनमा भौतारिँदै गर्दा उनले आफ्नी आमालाई गुफामा लुकिरहेको देख्छन् । कान्छी र उनको छोराको भेट भए तापनि उनीहरू सँगै बस्न सक्दैनन्, किनभने समाजले सती प्रथा बाँचेका महिलाहरूलाई जसरी भए पनि मार्छन् । घनश्यामले आफ्नी आमासँग नयाँ जीवन सुरु गर्न आफ्नो गाउँ छोडी अरू ठाउँमा बस्ने निर्णय गर्छ । आफ्नी आमालाई त्यही गुफामा पर्खिन लाउँदै घनश्याम आफ्नो सामान लिन गाउँ फर्किन्छन् । केही क्षणपछि कान्छीको देवर र देउरानी पनि सहयोग गर्न आइपुग्छन् । कान्छी र घनश्यामले गाउँ छोड्न लाग्दा सती प्रथामा अर्की महिलाको देहान्त भएको साक्षी गर्छन् ।
पाथ (सामाजिक सञ्जाल)
२८ मे २०१५ मा, पाथलाई काकाओद्वारा अज्ञात रकमका लागि अधिग्रहण गरिएको घोषण भएको थियो।
१७ सेप्टेम्बर २०१८ मा, पाथले यसका सम्पूर्ण सेवाहरूलाई बन्द गर्ने घोषणा गरेको थियो। १८ अक्टोबर २०१८बाट अवस्थित प्रयोगकर्ताहरू हाल पाथका सेवाहरूमा पहुँच गर्न सक्षम छैनन्।
सेवा
प्रयोगकर्ताहरूले पाथमा प्रवाहहरू तस्वीर सार्वजनिक गरी व्यक्ति, ठाउँ वा सामग्रीहरूका लागि ट्यागहरू थपेर अद्यावधिक गर्ने सुविधा यसमा समावेश थियो।
पाथले व्यक्तिगत जानकारीहरूको अधिक साझेदारी गर्न प्रोत्साहित गर्दै सुरुमा प्रत्येक प्रयोगकर्ताहरूको सामाजिक सञ्जालाई ५० जना साथीहरूमा सीमित गरेको थियो। पछि, पाथले यसको सीमालाई १५० मा वृद्धि गर्दै यसलाई पूर्ण रूपमा हटाएको थियो।  साइट, फेसबुक र अन्य सामाजिक सञ्जाल मञ्चका साथीहरूको रूपमा लक्षित थियो जून एक गन्तव्य वेबसाइटको विपरीत हो।
इतिहास
पाथका लागि मूल लगानीकर्ता कोष, सन् २०१० को नोभेम्बरमा सुरक्षित गरिएको थियो। फेसबुकका पूर्व छात्र मार्क बोडनिक लगायतले डेभ मोरिनलाई लगानीको आफ्नो व्यक्तिगत कारणको रूपमा व्यक्तिगत विश्वास दिएका थिए।
पाथको कोष सङ्कलनको सुरुवाती चरणमा यसले रोन कन्वे, इण्डेक्स भेञ्चर्स, फर्ष्ट राउण्ड क्यापिटल, एष्टन कुचर, केभिन रोज, मार्क बेनिफ, क्रिस केली र अन्य लगानीकर्ताहरू मार्फत २.५ मिलियन अमेरिकी डलर सङ्कलन गरेको थियो।
फेब्रुअरी २०११ मा, कम्पनीको दोस्रो कोष सङ्कलन कार्यक्रममा, क्लेनर पर्किन्स काउफिल्ड एण्ड बायर्स र इण्डेक्स भेञ्चर्सको साथ जापानको उद्यम पूँजी कम्पनी मार्फत ८.५ मिलियन अमेरिकी डलर उठाएका थिए। पाथले फेब्रुअरी २०११ मा गुगलबाट आएको १०० मिलियन अमेरिकी डलरको अधिग्रहण प्रस्तावलाई अस्वीकार गरेको थियो।
नोभेम्बर २०११ मा, पाथलाई अधिक सुविधाहरूको साथ पुन: सुरुवात गरिएको थियो। सन् २०११ को डिसेम्बर सम्ममा यसको पुन सुरुवातको एक महिना भन्दा कम समयमा यसमा दर्ता भएका प्रयोगकर्ताहरूको सङ्ख्यामा भारि मात्रमा वृद्धि भई ३०,०००बाट ३,००,००० पुगेको थियो।
पाथले पछि रेडपोइण्ट भेञ्चर्स मार्फत उद्यम पूँजीमा ३ करोड अमेरिकी डलर उठाएको थियो। ११ जनवरी २०१४ मा कम्पनीले, उसले इण्डोनेसियाली बक्री समूह, क्लाइनर पर्किन्स काउफिल्ड एण्ड बायर, इण्डेक्स भेञ्चर्स, ग्रेलक पार्टनर, इनसाइट भेञ्चर्स पार्टनर, रेडपोइण्ट भेञ्चर्स र फर्ष्ट राउण्ड क्यापिटलको लगानीमा थप २ करोड ५० लाख अमेरिकी डलर सङ्कलन घोषण गरेको थियो। विश्वमा सबैभन्दा धेरै पाथमा दर्ता प्रयोगकर्ता इण्डोनेसियाबाट थियो जहाँ उक्त देशबाट यसमा ४० लाख भन्दा बढी प्रयोगकर्ताहरू दर्ता भएका थिए।
आलोचना
फेब्रुअरी २०१२ मा, ज्ञान वा अनुमति बिना प्रयोगकर्ताहरूको दूरभाष सम्पर्कहरूलाई पहुँच र भण्डारण गरेपछि कम्पनीको व्यापक रूपमा आलोचना गरिएको थियो। कम्पनीका प्रमुख कार्यकारी अधिकृतद्वारा उनीहरूको वेबसाइटमा सन्देश सार्वजनिक गरि, उनले उक्त कदम माथि माफी मागेका थिए र उक्त अभ्यासलाई  परिवर्तन गरिने पनि बताएका थिए।
त्यसको लगत्तै मार्च २०१२ मा, रेप्स हेनरी ए वाक्सम्यान (डि- क्यालिफोर्निया) र जिके बटरफील्ड  (डि-उत्तरी क्यारोलिना) ले जानकारीहरू प्रयोगकर्ताहरूबाट कसरी सङ्कलन र प्रयोग गरिन्छ भन्ने बारेमा, यसका साथै अन्य ३३ अनुप्रयोग विकासकर्ताहरूसँग जानकारीको माग गरेका थिए।
फेब्रुअरी २०१३ मा, कम्पनीले प्रयोगकर्ताहरूबाट आँकडा भण्डारण गरेकोमा सङ्घीय व्यापार आयोगले यसलाई $८,००,००० जरिवाना लगाएको थियो। जसका कारण कम्पनीले यसको गोपनीयता नीतिहरू आउँदो बीस वर्षको लागि प्रत्येक दुई वर्षमा मुल्याङ्कन गर्न आवश्यक भएको थियो।
अशोकचल्ल
अशोक चल्ल खस राज्यको सातौँ राजा थिए । उनी राजा क्राचल्ल देवका छोरा थिए । उनका दुई छोराहरू जितारी मल्ल तथा आनन्द मल्ल पनि राजा भएका थिए । उनलाई "सपादलशिखरिखसदेशराजाधिराज" अर्थात् एक लाख पच्चीस हज्जार पहाड भरी फैलिएको खस देशका राजाका पनि राजा भनिएको छ । उनले आफ्नो राज्यलाई अझ व्यापक बनाए ।
राजा अशोकचल्लले आफ्ना बाबुको भन्दा पनि बढी मुलुकहरू विजय गरेका थिए । इतिहासकारहरूले अशोकचल्ललाई कर्णाली प्रदेशको खसराज्यका शासक हरूमा सबैभन्दा बहादुर भन्दै उनको शासनकाललाई चल्लहरूको चरमोत्कर्षकाल मानेका छन् ।
बारा १ (निर्वाचन क्षेत्र)
बारा १ नेपालको बारा जिल्लाको चार संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
बारा १ मा सिम्रौनगढ नगरपालिका, आदर्शकोटवाल गाउँपालिका, बारागढी गाउँपालिका, निजगढ नगरपालिका र कोल्हवी नगरपालिकाको १–७ र ९–११ वडा समेटिएको छ।
प्रदेश सभा खण्डहरू
मधेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
शिखण्डी
शिखण्डी हिन्दु महाकाव्य महाभारतका एक पात्र हुन्। उनको जन्म पाञ्चाल देशका राजा द्रुपदकी पुत्री "शिखण्डिनी"को रूपमा भएको थियो। महाभारत कथाका अनुसार भीष्मद्वारा अपहरण गरिएकी काशीराजकी ज्येष्ठ पुत्री अम्बानै दोस्रो जन्ममा शिखण्डीको रूपमा जन्मिएकी थिइन्। प्रतिशोधको भावनाले उनले भगवान शङ्करको कठोर तपस्या गरिन् र महाराज द्रुपदको यहाँ जन्म लिइन। शिखण्डीले कुरुक्षेत्र युद्धमा पिता द्रुपद र भाइ धृष्टद्युम्न सहित पाण्डवको तर्फबाट युद्ध गरेका थिए।
प्रतिज्ञापूर्ति र भीष्मको मृत्यु
कुरुक्षेत्रको युद्धमा १०औँ दिन उनी भीष्मको सामुन्ने आए, त्यही बेला भीष्मले उसको रूपमा अम्बालाई चिने र आफ्नो हतियार छोडिदिए। त्यही बखत अर्जुनले शिखण्डीको पछाडिबाट भीष्ममाथि बाणको वर्षा गरे र उनलाई बाणको शय्यामाथि सुताइदिए। यसप्रकार अर्जुनले भीष्मलाई पराजित गरे, जसलाई अरू कुनै तरिकाले पराजित गर्न सकिदैनथ्यो।
लिसा (ऱ्यापर)
ललिसा मनोबान (जन्म: मार्च २७, १९९७), आफ्नो चर्चित नाम 'लिसा ' को नामले लोकप्रिय एक थाइल्यान्डेली ऱ्यापर, गायिका, गीतकार, निर्मात्री, अभिनेत्री र मोडल हुन्। उनी दक्षिण कोरियाली महिला युवा साङ्गीतिक टोली ब्ल्याकपिङ्ककी सदस्य हुन्।
मुगु १ (निर्वाचन क्षेत्र)
मुगु १ नेपालको मुगु जिल्लाको संसदीय निर्वाचन क्षेत्र हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
मुगु १ संसदीय निर्वाचन क्षेत्रमा सम्पूर्ण मुगु जिल्ला समावेश छ।
प्रदेश सभा खण्डहरू
कर्णाली प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
कर्णाली प्रदेश सभा
कर्णाली प्रदेश सभा कर्णाली प्रदेशको एकसदनात्मक प्रदेश सरकार र कानून निर्माण गर्ने निकाय हो। नेपालको सात प्रदेशमध्ये एक, कर्णाली प्रदेशको प्रादेशिक राजधानी सुर्खेत जिल्लाको वीरेन्द्रनगरमा रहेको छ। प्रादेशिक सभामा ४० जना विधायक सदस्यहरू छन् जसमध्ये २४ जना पहिलो पटक मतदान मार्फत निर्वाचित भएका थिए भने १६ जना समानुपातिक तर्फबाट निर्वाचित भएका थिए। सभाको अवधि पाँच वर्षको रहेको छ।
२०७४ प्रतिनिधिसभा निर्वाचन पश्चात्, वि.सं. २०७४ मा वर्तमान प्रथम प्रदेश सभाको गठन भएको थियो। निर्वाचनमा नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र)को गठबन्धनले बहुमत प्राप्त गरेको थियो। आगामी निर्वाचन वि.सं. २०७९ मा यसको कार्यकाल सकिए पछि हुन्छ।
इतिहास
कर्णाली प्रदेश सभा नेपालको संविधान २०७२ को धारा १७५ बमोजिम गठन भएको थियो। उक्त व्यवस्थाले मुलुकका प्रत्येक प्रदेशका लागि प्रादेशिक संसदको प्रत्याभूति गरेको छ। नेपालका सातै प्रदेशका लागि पहिलो प्रदेश सभा निर्वाचन २०७४ सालमा सम्पन्न भएको थियो र कर्णाली प्रदेश निर्वाचन प्रतिनिधिसभा तर्फको ४० सिटका लागि सम्पन्न भएको थियो। यस चुनावको परिणामस्वरूप नेपाल कम्युनिष्ट पार्टी (एकीकृत मार्क्सवादी-लेनिनवादी) र नेपाल कम्युनिष्ट पार्टी (माओवादी केन्द्र) गठबन्धनको विजय भएको थियोे।२०७५ जेठ ३ मा, यी दुई पार्टीहरू एकआपसमा गाभिएर नेपाल कम्युनिष्ट पार्टीको गठन भएको थियो जसको कारण यसले अत्याधिक बहुमत प्राप्त गरेको थियो। पछि नेपाल कम्युनिष्ट पार्टी (माओवादी केन्द्र)बाट महेन्द्रबहादुर शाहीको नेतृत्वमा गठबन्धन सरकारको गठन भएको थियो। नेकपा एमालेका राजबहादुर शाही प्रदेश सभाका प्रथम सभामुख हुन् भने प्रथम उप-सभामुख पुष्पा घर्ती हुन्।
श्रीलक्ष्मीनारायण मन्दिर, फूलबारी (गण्डकीतट गुल्मी )
= नेपालदेशीय आद्य जगद्गुरु श्रीकमलनयनाचार्य सिद्धतपस्थली =
पृष्ठभूमि :-
गुल्मी जिल्लाको पुर्वोत्तर क्षेत्रमा पर्ने कालीगण्डकी गाउँपालिका वडा नं-६ फूलबारीमा रहेको “फूलबारी-मुक्तिधाम क्षेत्र विकास समिति” भित्र पर्ने श्रीलक्ष्मीनारायण मन्दिर वाग्लुङ जिल्लाको दक्षिण-पश्चिम,पर्वत जिल्लाको उत्तर-पश्चिम,गोमती खोलाको पूर्वोत्तर,गुल्मी जिल्ला र वागलुङ जिल्लाको सीमाना छुट्याएर बग्ने पालुङ्ग खोला, पर्वत र गुल्मी जिल्ला छुट्याउने पवित्र कालीगण्डकी नदीको पश्चिम किनारमा अवस्थित छ | श्रीविष्णु भगवानको अवतार मानिने श्रीशालग्राम शिला (श्रीगण्डकीनन्दन भगवान) पाइने पवित्र कृष्णागण्डकी नदीको किनारमा रहेको यो फूलबारी क्षेत्र ऐतिहासिक, पौराणिक, धार्मिक, सामाजिक, सांस्कृतिक तथा धार्मिक पर्यटकीय दृष्टिकोणले अति महत्वपूर्ण मानिन्छ। अनुमानित रुपमा गोमति खोलादेखि उत्तरपूर्वतर्फ दुई किलोमिटर लम्बाइ र पाँच सय मिटर चौडाईमा रहेको यो मुक्तिधाम क्षेत्रको महिमा पुराणहरूमा पनि पाइन्छ। श्रीमुक्तिनाथ महात्म्य-गण्डकी महात्म्य-शालग्राम महात्म्यमा पनि गण्डकी तटीय क्षेत्रका तीर्थक्षेत्रको विशेष वर्णन पाइन्छ। त्यसैले मुक्तिधाम फूलबारी क्षेत्र पनि महत्वपूर्ण तीर्थको रुपमा परिचित छ ।
प्राचीन ऐतिहासिक तथ्यहरु :-
यसको ऐतिहासिक पृष्ठभूमि केलाउँदै जाँदा प्रारूप प्रष्ट नभएपनि १८औं शताब्दी भन्दा पूर्व नै यो क्षेत्र धार्मिक अस्तित्वमा रहेको देखिन्छ। विसं १९३५ सालमा गुल्मी (धैरेनी) की रानी तेजकुमारी लगायत चन्द्रकोटे राजा-रजौटाहरुले धार्मिक क्रियाकर्म गर्न सजिलो होस् भनी श्रीविष्णु भगवानको मन्दिर स्थापना र पूजा-अर्चना गरी बसेको प्रमाणका आधारमा यो क्षेत्र प्राचीन पवित्र धार्मिक तीर्थस्थल हो भन्ने तथ्य सहजै प्रमाणित हुन्छ । रानी तेजकुमारीले रोपेको भनिने रानीबेल र पीपलको वृक्ष पनि प्रत्यक्ष प्रमाणको रुपमा छँदैछन् । यस ठाउँमा निर्मित ऐतिहासिक दरवारका ढोका, टुडाल आदि भग्नावशेषहरु पनि हालसम्म सुरक्षित छन् । उक्त ऐतिहासिक मन्दिरको संरचना तथा मन्दिरमा पूजिने मूर्तिको आकार-प्रकार र मन्दिरको स्वामित्वका बारेमा आधिकारिक लेख्य प्रमाणहरु नभेटिए पनि यस(फूलबारी क्षेत्र)को प्राचीनता भने स्पष्ट देख्न सकिन्छ।
फूलबारी वरिपरीको प्राकृतिक सुन्दरता :-
स्वाँस्वाँ गर्दै बग्ने कालीगण्डकी नदीको किनारमा समी,पिपल,बेल,डुम्री लगायतका विभिन्न रुखहरु पाइन्छन्। नदीको किनारमा अग्लो डिलमा करिब २५० वर्ष पुरानो धार्मिक र ऐतिहासिक दृष्टिले महत्वपूर्ण मानिने विष्णु स्वरूप पिपलको ठूलो वृक्ष रहेको छ । त्यही वृक्षको फेदमा पुरानो पाटी (विश्रामालय) पनि थियो । त्यसको भग्नावशेष अहिले पनि देख्न सकिन्छ। साथै नजिकै श्रीलक्ष्मी स्वरुपा रानीवेलको वृक्ष र वरिपरि धेरै वेलका रुखहरुले शोभायमान  सानो गाउँ हरियाली सुन्दर शान्त वातावरण साधु-सन्तहरुको पवित्र तपोभूमि सबै श्रद्धालु भक्तजनका लागि मनमोहक छ ।
परमतपस्वी अष्टाङ्गयोगनिपुण योगिराज श्रीश्रीश्री १००८ कमलनयनाचार्य स्वामीजीको फूलबारीमा आगमन एवं प्राचीन मन्दिरको उत्खनन :-
विक्रमको १९औं शताब्दीको उत्तरार्द्धमा आबाल ब्रह्मचारी गोदुग्धाहारी अष्टाङ्गयोगनिपूण प्रकाण्ड विद्वान् योगिराज श्रीकमलनयनाचार्य स्वामीजी महाराजले विभिन्न धर्म ग्रन्थ इतिहास र पौराणिक शास्त्रहरूको अध्ययन र विश्लेषण गरेर यस क्षेत्रलाई पवित्र तिर्थस्थल भएको प्रमाणित गरी १८ महिनासम्म निरन्तर अति कठोर तपस्या गर्नु भएबाट यस क्षेत्रको पवित्रता, धार्मिक विशिष्टता एवं ऐतिहासिकताको महत्व स्पष्ट देखिन्छ। साथै श्रीयोगिराज स्वामीजी वि.सं.२००२ देखि नै लामो समयसम्म यहि क्षेत्रमै बसेर योग-साधना र तपस्या गर्दै  प्राचीन मन्दिरको भग्नावेश हटाई श्रीलक्ष्मीनारायण मन्दिरको स्थापना गर्नु भएकोले पनि यहाँको धार्मिक महत्वलाई थप उजागर गरेको देखिन्छ।
श्रीयोगिराज स्वामीजीद्वारा प्राचीन मन्दिर निर्माण एवं प्राणप्रतिष्ठा :-
फूलबारीको प्राचीन मन्दिर र मुक्तिधाम क्षेत्रको महत्वलाई प्रकाशन गर्ने उदेश्य राखी नेपालदेशीय आद्य जगद्गुरु सिद्धतपस्वी गोदुग्धाहारी अष्टाङ्गयोगनिपूण जगद्गुरू योगिराज श्री श्री श्रीकमलनयनाचार्य स्वामीजी महाराज (विसं १९२५-२०४२=११७ वर्ष) ले तपस्या गर्ने क्रममा विक्रमको २०औं शताब्दीको सुरुदेखि नै यस क्षेत्रको महत्वलाई पुनर्जागरण गर्दै यज्ञयागादि, पठन-पाठन, कथा प्रवचन ,भजन-कीर्तन आदि धार्मिक उत्सवहरु समेत भव्य रुपमा सम्पन्न हुने गरेको व्यहोरा अनुभवीहरु बताउनुहुन्छ । हराउदै गएको पूजा-आजाको परम्परालाई पुनर्जागरण गर्ने उद्देश्यले विसं २०१९ सालमा पतिरामका नातिसँग आफ्नो  निजी लगानीमा मन्दिर निर्माणका लागि उपयुक्त दुई कठ्ठा जग्गा किन्नु भयो। फूलबारीको सोही जग्गामा विसं.२०२४ सालमा शिलान्याश गरी मन्दिर निर्माण कार्य थालनी भयो । यसैगरी विसं.२०२५ सालको श्रीरामनवमी पूर्वफाल्गुनी नक्षत्रको पवित्र अवसर पारेर आफ्नै आचार्यत्वमा श्रीलक्ष्मीनारायण भगवानको प्राणप्रतिष्ठा सम्पन्न  गरी स्थानीय श्रद्धालु भक्तजनहरूको व्यापक सहभागितामा भगवानको नित्य सेवा-पूजा र अर्चना आदि कार्य विधिवत्  रुपमा शुभारम्भ गर्नुभयो । त्यसपछि सुव्यवस्थित रुपमा मन्दिर सञ्चालनको लागी  गुठीको स्थापना गर्नुभयो । गुठियार प्रमुखमा श्रीस्वामीजी आफैं हुनुहुन्थ्यो । गुठी व्यवस्थापनको लागि स्थानीय भक्तजनहरूको सक्रियतामा चन्दा संकलन गरी  १२ मुरी धान फल्ने खेत किनेको थियो। श्रीयोगिराज स्वामीजीका अनन्य भक्त-अनुयायी पण्डित श्रीदामोदराचार्य ढकालज्युले पनि चार मुरी धान फल्ने खेत मन्दिरको गुठीका लागि दान गर्नुभएको थियो। व्यक्तिको अनुदान र चन्दा सङ्कलनबाट स्थापित गुठीको १२ मुरी धान फल्ने जग्गा अहिले पनि मन्दिरकै गुठीको नाममा सुरक्षित छ । सोही जग्गाको उब्जनी र  दर्शनार्थीले चढाएको भेटी र चन्दा दाताहरूबाट सङ्कलित रकमबाट आजसम्म भगवानको नियमित सेवा-पूजा चलिरहेको छ।
श्री १००८ परांकुशाचार्य स्वामीजी महाराजद्वारा निर्माणाधीन मन्दिरको शिलान्यास :-
अनन्त श्रीविभूषित बैकुण्ठवासी गोदुग्धाहारी अष्टाङ्गयोगनिपुण नेपालदेशीय आद्य जगद्गुरु श्रीश्रीश्रीकमलनयनाचार्य योगिराज स्वामीजी महाराजको सिद्धतपस्थली कालीगण्डकी गाउँपालिका-६ गण्डकी तट मुक्तिधाम फूलबारी गुल्मीमा श्रीस्वामीजीका करकमलबाट  विसं २०२४ सालमा संस्थापित श्रीलक्ष्मीनारायण मन्दिर विसं २०७२ साल वैशाख १२ र २९ गतेको महाभूकम्पले आंशिक क्षति भई सेवा आराधना गर्न नमिल्ने गरी भत्किएकोले भूकम्प प्राधिकरणको  निर्देशन अनुसार श्रीवैष्णव परिषद नेपालका केन्द्रीय अध्यक्ष श्री १००८ देवराजाचार्य स्वामीजी महाराजको निर्देशन अनुसार नवीन देवालय निर्माणका लागि यस मन्दिरका उत्तराधिकारी स्वामी श्रीखगेन्द्राचार्य कौशिक लुइटेलको विशेष सक्रीयतामा वर्तमान  महन्त फूलबारी पिठाधीश्वर आबालब्रह्मचारी सन्तशिरोमणि श्री१००८ परांकुशाचार्य स्वामीजी महाराजको करकमलबाट वि.सं २०७२ फाल्गुन महिनाको रेवती नक्षत्रको प्रात: कालीन पावन मुहूर्तमा शिलान्यास सम्पन्न भएको थियो ।
मन्दिरको चल-अचल सम्पत्ति :-
श्रीलक्ष्मीनारायण भगवानको फूलबारीमा २ रोपनी, चाउके र कान्लेमा १२ मुरी धान फल्ने खेत छ ।भगवानको पूजा गर्ने सामग्रीहरु, स्टील दराज १ थान, खाट २ थान, भान्सामा प्रयोग गरिने भाँडा र एक सेट सिरक डसना बाहेक अन्य केही छैन । श्रीलक्ष्मीनारायण भगवानको विग्रह  (मूर्ति) र एउटा ठूलो घण्टी र दानपेटी भगवानको सेवामा प्रयुक्त छन् । मन्दिर निर्माण सम्पन्न भए पछि आवश्यक सामाग्रीहरुको व्यवस्था गर्दै लगिनेछ ।
स्वामी श्रीखगेन्द्राचार्य कौशिक लुइटेलको सक्रियतामा निर्मित मन्दिरको अवस्था :-
समाजसेवी श्रीनारायणप्रसाद ढकाल र इन्जिनियर श्रीवैकुण्ठ गौतमको सक्रियतामा फूलबारीमा १०२४ वर्ग फीट क्षेत्रफल ५२ फीट अग्लो श्रीलक्ष्मीनारायण मन्दिर निर्माणाधीन अवस्थामा छ । उक्त मन्दिरमा १००८ शालग्राम सन्निधि, दस अवतार भगवानको स्वरुप, गरुड स्तम्भ र श्रीयोगिराज स्वामीको प्रामाणिक श्रीविग्रह (मूर्ति) र विविध टुडाल सहितको शोभायमान भव्य मन्दिर निर्माण गर्न डि.पि.सी. सम्मको प्रारम्भिक निर्माणकार्य सम्पन्न भइसकेको छ । मन्दिरको जग खन्दा ३६×३६ लम्बाइ चौडाइ र जमिनको सतहभन्दा ९ फिट गहिरो खाडल खनी बलौटे माटोको स्वरुपलाई मध्यनजर गर्दै खाडलको आधार सतहमा १ फीट अग्ला ठाडोढुंगा सोलिङ गरेर त्यसमाथि ६ इन्चको पि.सि.सी. ढलान गरी ६-८ फिटको डबल जाली युक्त हात्तीपाइले ढलान गरी १६ वटा (16 column with foundation and plint beam) पिलरको रड उठाएको छ । तल्लो लेभलबाट ढुङ्गाको पर्खाल उठाएर जमिनमुनि र सतह माथि दोस्रो बिम ढलान गरी माटो भर्ने कार्य समेत सम्पन्न भएको छ। उक्त कार्यका सम्पूर्ण फोटा र भिडियोहरु FULBARI SWAMI यू-टुवमा हेर्न सक्नुहुन्छ। प्रस्तुत योजना अनुरुप मन्दिर निर्माण सम्पन्न गर्नका निमित्त नेपाल सरकार,धार्मिक संघ-संस्था र विश्वभरी छरिएर रहन भएका भक्तजनहरुको  सहयोग अपरिहार्य देखिन्छ। हालको अवस्थासम्म मन्दिर  निर्माणमा पिलरको लागी प्रयोग गरिएका रडको अवस्था ठिक छ । अब चाँडै निर्माण प्रारम्भ गरिने छ ।
भावी योजना :-
यसरी श्रीलक्ष्मीनारायण भगवानको मन्दिर निर्माण कार्य सम्पन्न भएपछि वरिपरि सुन्दर बगैँचा, गौशाला, गुरुकुल शिक्षा र अतिथि आवास भवन आदि निर्माण कार्यको पूर्वाधार तयार गरिने योजना छ। करिव ५० बर्ष पुरानो मन्दिरको प्राचीन प्रामाणिक दृश्यावलोकन यसै साथ संलग्न छ।
निष्कर्ष :-
सीमित सहरी क्षेत्रमा मात्र राज्यको योजना पुग्ने तर यस्ता अनन्त सम्भावना बोकेका विशेष धार्मिक  ऐतिहासिक महत्व भएका ग्रामीण तीर्थस्थल एवं सभ्यताका पुराना केन्द्रहरु ओझेलमा पर्दै गएका छन्। यो यथार्थलाई हृदयङ्गम गर्दै दुरगामी सोचका साथ अध्ययन अनुसन्धान र विकास निर्माणका नयाँ केन्द्रहरु विकसित गर्दै लैजानु आजको टड्कारो आवश्यकता हुन आउँछ । यीनै विषयलाई आत्मसात गर्दै श्रीलक्ष्मीनारायण मन्दिर फूलबारीको विकासका लागि यो योजना तयार पारिएको छ।भूकम्पबाट क्षतिग्रस्त मन्दिर र पाटी-पौवाको पुनर्निर्माणका लागि धन-धान्याञ्चल महायज्ञबाट र स्थानीय भक्तजनहरुबाट चन्दा संकलन गरेर मन्दिर निर्माण गर्ने प्रयास भएता पनि सफल हुन सकेको छैन । मन्दिरप्रति समाजसेवी र श्रद्धालु भक्तजनहरूको चिन्ता र देखिए पनि आर्थिक अभावका कारण पुनर्निर्माण कार्य अधुरै छ । देश-विदेशमा रहनुहुने श्रीयोगिराज स्वामीजीका शिष्यहरुले पनि आगामी दिनमा विशेष गर्नु हनेछ भन्ने विश्वास लिएका छौं । यसरी ऐतिहासिक,पौराणिक,धार्मिक,सामाजिक र पर्यटकीय दृष्टिकोणले महत्वपूर्ण मानिएको श्रीलक्ष्मीनारायण मन्दिर फूलबारीको सर्वाङ्गिण विकास गर्न स्थानीय बुद्धिजीवीहरूको पहलमा अध्ययन-अनुसन्धान गरी यो योजना तयार पारिएको हो। योजना अनुसार श्रीलक्ष्मीनारायण मन्दिर फूलबारी नेपालदेशीय आद्य जगद्गुरु श्रीकमलनयनाचार्य सिद्धतपस्थली को समुचित विकास गर्न सकेमा रुरु पूर्वको क्षेत्र गलेश्वर भन्दा पश्चिममा रहेका साना-ठूला मठमन्दिर र पवित्र तीर्थस्थलहरु मध्ये विशिष्ट धार्मिक पर्यटकीय क्षेत्रको रुपमा यस मन्दिरको विकास गर्न सकिन्छ ।यसका लागि स्थानीय एवं केन्द्रीय स्तरबाट उक्त योजना सम्पन्न गर्न काम भइरहेको छ ।योजना सम्पन्न हुन अझै केहि बर्ष लग्न सक्छ। सहयोग लागि सबैसँग प्रार्थना छ ।
जय श्रीमन्नारायण !
आश्रम व्यवस्था
चार भागमा विभाजन
आश्रम चारवटा बनाइएका छन्– ब्रह्मचर्य, गृहस्थ, वानप्रस्थ र संन्यास । सुरुमा तीन आश्रमको वर्णन पाइन्छ । चारवटा आश्रमको उल्लेख सर्वप्रथम जाबालि उपनिषदमा आएको छ ।। यस अघि केवल तीनवटा ब्रहमचर्य, गृहस्थ, र सन्न्यासको विवरण पाइन्छ बृहदारण्यक उपनिषदमा याज्ञवल्क्य र कात्यायिनीको वार्ताबाट त्यस बेला वानप्रस्थ र सन्न्यासमा अन्तर नभएको बुझिन्छ । मनुस्मृतिमा एक आर्यको जीवनलाई चार भागमा विभाजन गरिएको छ । जसलाई आश्रम भनिन्छ, ब्रह्मचारी, वा शिष्य अवस्था, गृहस्थ वा घरेलु जीवन, तपस्वी वा वानप्रस्थ आश्रम र यति वा साधु अवस्था । अमरकोशमा चार आश्रमलाई ब्रह्मचर्य, गृही, वानप्रस्थ, र भिक्षु भनिएको छ ।
ब्रह्मचर्य आश्रम
सुरुको २५ वर्ष ब्रह्मचर्य आश्रम भनिएको को छ । यस आश्रमा रहंदा विद्यार्थीले नियमित स्वाध्याय, नित्य स्नान, अग्नि सेवा, भिक्षाटनबाट जीविकोपार्जन गर्ने र सधैं गुरूको समीप रहनु पर्ने नियम पालन गर्नु पथ्र्यो । गुरू अनुपस्थित रहेमा गुरूपुत्र वा समान शाखाध्यायीको संगत गर्नु पर्ने नियम पनि बनाइएको थियो । यो नियम दीक्षारम्भ समारोहमा पालन गर्ने प्रतिबद्धता व्यक्त गरिन्थ्यो । जसलाई उपनयन संस्कार भनिन्छ । उपनयनको अर्थ हो गुरु समक्ष लैजानु । गुरूकुल आश्रममा दीक्षान्त समारोह गरी ५० वर्ष उमेरसम्म गृहस्थ आश्रममा बस्ने निर्देश दिई विद्यार्थीहरूलाई घर पठाइन्थ्यो । यस समारोहमा उनीहरूलाई भावी जीवनलाई सुखी गर्नु पर्ने कामको बारेमा निर्देश दिइन्थ्यो । सुरुका २५ वर्षको जीवन ज्यादै कठोर र अनुशासित बनाइएको छ । यसमा आज्ञाकारिता, अध्ययनशीलता, पवित्रताको विकास गरिएको छ । तैत्तिरीयोपनिषदमा ब्रह्मचर्य आश्रमका कर्तव्य यस प्रकार उल्लेख छ
ऋतं च स्वाध्यायप्रवचने च । सत्यं च स्वाध्यायप्रवचने च । तपश्च स्वाध्यायप्रवचने च । दमश्च स्वाध्याय प्रवचने च । शमश्च स्वाध्यायप्रवचने च । अग्नश्च स्वाध्यायप्रवचने च । अग्निहोत्रश्च स्वाध्यायप्रवचने च । अतिथयश्च स्वाध्यायप्रवचने च । स्मानुषं च स्वाध्यायप्रवचने च । प्रजा च स्वाध्यायप्रवचने च । प्रजनश्च स्वाध्यायप्रवचने च । प्रजातिश्च स्वाध्यायप्रवचने च ।
गृहस्थ आश्रम
गृहस्थ आश्रमको अर्थ हो घरेलु जीवन । जीवनको सक्रिय अवस्था अर्थात् २५ देखि ५० वर्षसम्मको उमेरलाई गृहस्थ आश्रम भनिएको छ ।
धर्मशास्त्रहरूमा गृहस्थ आश्रमलाई सबै आश्रमहरूको आधार र सबै भन्दा महत्त्वपूर्ण आश्रम भनिएको छ ।
यथा नदीनदाः सर्वे सागरे यान्ति संस्थितिम् ।
तथैवाश्रमिणः र्वे गृहस्थे यान्ति संस्थितिम् ।।
जसरी समुद्र प्राप्त नहुञ्जेल खोला, नदी घुमिरहनछन् त्यसै गरी अन्य आश्रम गृहस्थ आश्रम वरिपरि नै घुमिरहन्छन् ।
ब्रह्मचर्य आश्रममा सञ्चित ज्ञानलाई यस आश्रममा प्रयोग गरिन्थ्यो । दोस्रो अवस्था, जुन २५ वर्षपछि सुरु हुन्छ, मा विवाहित जीवनका सारा कर्तव्य समावेश हुन्छन् । यसमा व्यक्तिगत र सामाजिक जीवनका जसमा दान दिनु, यज्ञयाग, र कर्मकाण्ड सामेल हुन्छन् ।
आचार्यदेवो भव ।
अतिथि देवो भव । स्वाधायान्माप्रमद । यस आश्रमका कर्तव्यमा विवाह, दाम्पत्य सुख, सन्तान उत्पादन र लालन पालन, धन आर्जन, दान, अतिथि सत्कार, मान्य जनको आदर, यज्ञ गर्नु गराउनु तथा शास्त्र चर्चा जस्ता कुरा पर्दछन्। धर्म शास्त्रहरूमा यज्ञको कर्तव्य गृहस्थलाई भनिएको छ सन्न्यासीलाई होइन। सन्तान उत्पादनबाट तीन ऋणमध्ये एक पितृ ऋणबाट मुक्ति हुन्छ भनिएको छ ।
वानप्रस्थ आश्रम
गृहस्थ पछिका २५ वर्ष अवधिलाई वानप्रस्थ भनिएको छ । वानप्रस्थ शब्दको अर्थ हो वनतिर प्रस्थान गर्न तैयार भएको अवस्था । वास्तवमा वानप्रस्थ जीवन संन्यास जीवनका लागि अभ्यास हो । शतपथ ब्राह्मण काण्ड १४मा भनिएको छ
ब्रह्मचार्यश्रमं समाप्य गृही भवेत गृहीं भूत्वा वनी भवेद्वनी भूत्वा प्रव्रजेत ।
ब्रह्मचर्य पछि गृहस्थ, गृहस्थ पछि वानप्रस्थ र त्यस पछि संन्यास लिनु पर्छ ।
वानप्रस्थ र संन्यास आश्रममा अन्तर
पहिलो र दोस्रो सबैले बुझ्छन् । एउटा अध्ययनको अवस्था हो भने अर्को सामान्य घरेलु जीवन हो ।  पचास वर्ष पछिको तेस्रो र ७५ वर्ष पछिको चौथो जीवन पवित्रता र त्यागका साथ बिताउने अवस्था हो । दुवै जीवनको मुख्य अन्तर के हो भने एउटामा वन बाहिर बस्ने हो जसमा परिवारसंग जीवन बिताउन सकिन्छ । केटाकेटीको रेखदेख हुनसक्छ । हवन पूजा हुन सक्छ । ती सबै कुरा जुन धर्मशास्त्रमा उल्लेख ती सबै काम गर्न सकिन्छ । अन्तिम जीवनमा एक्लै कसैको सहारा बिना बस्नु पर्छ । सबै कुरा छोडेर बस्नु पर्छ । हुनत, अङ्ग्रेजीमा तेस्रोका लागि हर्मिट hermit र चौथोका लागि एसेटिक ascetic अवस्था भन्न सकिन्छ तर त्यसका लागि स्पष्ट शब्द अङ्ग्रेजीमा छैन । संस्कृतमा यी अवस्थाहरूको अलग अलग नाम उल्लेख पाइन्छ । दुवैको अन्तर के हो भने संसारको सामान्य त्याग वानप्रस्थ हो भने संसारिक तृष्णाको पूर्ण त्याग र सबै कृत्यहरूको परिसमाप्ति, मनमा कुनै चाहना नराख्नु र निश्चित वास स्थान नहुनु संन्यास हो ।
आश्रम, विशेषता र समय
चार आश्रमका मुख्य विशेषता र आयुलाई तालिकामा संक्षेपीकरण गर्दै निम्नलिखित प्रकारले देखाउन सकिन्छ–
तालिका. आश्रम, त्यसका विशेषता र आयु
बारा २ (निर्वाचन क्षेत्र)
बारा २ नेपालको बारा जिल्लाको चार संसदीय निर्वाचन क्षेत्र मध्ये एक हो। यो निर्वाचन क्षेत्र २०७४ भदौ १५ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
बारा २ मा पचरौता नगरपालिका, सुवर्ण गाउँपालिका, करैयामाई गाउँपालिका, महागढीमाई नगरपालिका, देवताल गाउँपालिका र कोल्हवी नगरपालिकाको वडा नम्बर ८ समेटिएको छ।
प्रदेश सभा खण्डहरू
मधेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
उमा भारती
उमा श्री भारती (जन्म: ३ मे १९५९) एक भारतीय राजनीतिज्ञ र भारतको जलश्रोत, नदी विकास तथा गङ्गा सफाई मन्त्री हुन् । उनी मध्य प्रदेशको मुख्यमन्त्री भएर कार्य गरिसकेकी छिन । उनलाई ग्वालियरको महारानी विजयराजे सिंधियाले अगाडि ल्याए जसले गर्दा उनी सानै उमेरमा भारतीय जनता पार्टीको सदस्यता लिएकी थिइन् । उनले साध्वी ऋतम्भरासँग आपसी सहकार्यमा राम जन्मभूमि आन्दोलनमा प्रमुख भूमिका निर्वाह गरेकी थिइन् ।
याहु! अस्ट्रेलिया
'''याहु! अस्ट्रेलिया''' (पूर्व सन् २००७ देखि सन् २०१८ सम्म याहु७ को रूपमा चिनिने) एक अस्ट्रेलियाली विश्वव्यापी इण्टरनेट कम्पनी हो जून याहु!को सहायक कम्पनी हो। याहुको मूल रूपमा याहु! र सेभेन वेष्ट मिडियाको ५०/५० संयुक्त उद्यमको रूपमा रहेको थियो। यो मार्च २०१८ देखि भरिजोन मिडियाको १००% सहायक कम्पनीको रूपमा रहेको छ। याहु एक वेब पोर्टल हो जसले ई-डाँक, अनलाइन समाचार र जीवनशैलीका सामग्रीहरूका साथ साथै मौसम, यात्रा र खुद्रा तुलना सेवाहरू प्रदान गर्दछ।
स्थापना
याहु!का सेवाहरू वास्तवमा याहु!को साथ सन् १९९७ मा अस्ट्रेलियामा प्रक्षेपण गरिएको थियो। याहु!अस्ट्रेलियाको सोही वर्षमा १ सेप्टेम्बरमा सुरूवात गरिएको थियो।
सेभेन मिडिया समूहले उनीहरूको अनलाइन सेवाको रूपमा सेप्टेम्बर २००० मा आइ७ को स्थापना गरेको थियो। अक्टोबर २००१ मा, सेभेन इण्टरनेट सेवा प्रदायक एओएलसँग साझेदारी गरको थियो र आईओ मञ्चलाई बढावा दिनको लागि एओएल७ नामक संयुक्त उद्यमको स्थापना गरिएको थियो। तथापि, एओएलसँगको उक्त साझेदारी अप्रिल २००२ मा अमेरिकी इतिहासको सबैभन्दा ठूलो त्रैमासिक घाटा भएको प्रतिवेदन प्रस्तुत गर्दै असफल भएको मानिएको थियो। त्यसपछि सेभेन र एओएलले फेब्रुअरी २००४ मा प्राइमस दूरसञ्चार उक्त उद्यम बिक्री गरेको थियो र आइ७ को वेबसाइटलाई बदलिँदो सेभेनको नयाँ वेबसाइट |सेभेन डटकम डट एयु ले प्रतिस्थापन गरेको थियो।
याहु!७
याहु७ लाई सन् २००६ मा एक वक्र-सञ्चार माध्यम इकाईको रूपमा स्थापित गरिएको थियो जसले दुबै, इण्टरनेट केन्द्रित याहु र प्रसारण निगम सेभेन मिडिया ग्रुप (हाल सेभेन वेष्ट मिडिया) को सामग्री वितरण सञ्जाललाई विस्तार गर्दछ।
याहु७ को लोगोमा सेभेन वेस्ट मिडियाको रातो ७ र याहु! अङ्कित चिन्ह समावेश छ। याहु७ ले, याहु अस्ट्रेलिया र न्यूजील्यान्ड वेबसाइटहरूलाई प्रतिस्थापन गरेको थियो जुन सेप्टेम्बर १९९७ देखि सञ्चालनमा रहेको थियो।
सेभेनको, प्यासिफिक पत्रिका विभागका वर्तमान अध्यक्ष रायन ष्टोक्सले एक सञ्चार माध्यम विज्ञप्तिमा याहु इकाईले अनलाइन श्रोताहरूका लागि उत्कृष्ट विश्वव्यापी उत्पादन र उनीहरूसँग जोडिएको जीवनका लागि स्थानीय रूपमा सञ्चार माध्यम सामग्रीका साथ अनलाइन दर्शकहरूलाई संलग्न गराउन अग्रणी मञ्च प्रदान गर्ने बताएका थिए।
डिसेम्बर २००७ मा, याहुले दूरसञ्चार न्यूजील्याण्डसँग साझेदारी गर्दै न्युजिल्याण्डमा याहु! एक्स्ट्राको साथ आफ्नो उपस्थितिलाई विस्तार गरेको थियो। उद्यमलाई याहु! न्युजिल्याण्डको रूपमा पुन: निर्माण गरिएको थियो। अप्रिल २०११ मा दूरसञ्चार न्युजिल्याण्डले आफ्नो सेयर ४९% याहुलाई बेचेको थियो।
हालका वर्षहरूमा, याहुले यसको मुख्य खोजी र बजारशास्त्र व्यवसायहरूको पूरकको लागि उच्च प्रोफाइल अनलाइन अधिग्रहणहरूको एक शृङ्खला बनाएको छ। सन् २०१० को मध्यमा कम्पनीले अस्ट्रेलियाको खेलकुद टिप्पणी वेबसाइट ओजेटटिप्सको खरीद गरेको थियो। र सन् २०११ को सुरुमा अस्ट्रेलियाली समूहको खरीद वेबसाइट स्प्रिट्सलाई ४० मिलियन अमेरिकी डलरमा अधिग्रहण गरेको थियो। अधिग्रहण पछि स्प्रीट्सले यसको सदस्य १४० प्रतिशतले वृद्धि १.१८ मिलियनमा पुगेको जनाएको थियो।
मार्च २०१८ मा, सेभेन वेस्ट मिडियाले यसको ५०% शेयर याहु७बाट भरिजोन मिडियालाई बेचेको थियो।